王杼

王杼，字雲襄，號念夗，河南歸德府商丘縣人，明朝政治人物。同進士出身。

 生平 
萬曆四十六年（1618年）戊午科鄉試第18名舉人，萬曆四十七年（1619年）己未科詩四房會試中式第134名，殿試三甲第42名，都察院觀政，己未授壽光縣知縣，天啟四年甲子本省同考，五年乙丑行取授南京吏部主事，崇禎二年己巳起禮部主事，本年調吏部稽勳司主事，三年庚午調驗封司，考功司，調文選司，四年辛未調稽勳司員外郎，調驗封司，考功司，調文選司，辛未春養《萬曆四十七年進士履歷便覽》「王杼，字雲襄，萬曆己未進士，初授山東壽光知縣，有賢聲，分校鄉闈，得人為盛，擢吏部主事，遷員外，乞歸里居十年，起補稽勳員外調文選典銓政清執不阿權要，為時宰薛國觀所惡，謫應天府簡較，以卒」，（康熙）《商邱縣志》卷九「王杼河南商邱人萬歷已未進士知縣事五年恬淡寡欲愛民如子甫下車鋤暴抑強民賴以安復修隄堰以障水患課士子以振文風善政多端擢南京吏部主事。邑人李獻明王公去思錄序。蓋不腆敝邑自萬歷乙卯大祲後民其無如矣殍散之餘值東事孔棘徵兵加餉羽檄驛騷而里甲日以不支加以奸豪猾胥狎執雄棅橫肆魚肉善良重足屛息而立遂號為難治古毫王公起家聯第椎選適令此毅然曰地無險易人自難也且壽屬青巖邑為東國國人文地何虞治哉下車即廉得凶魁而立斃之與父老約序立條教櫛比其俗輸為限役為等省冗費禁苛取平亭置騎築隄障河時行村落勸農桑置社倉預積蓄剏社學訓童蒙開墾荒間聽民自便婚葬宴會衷俗而抑其奢靡庾橐稍稍充盈曰民可教矣鄕有約約有長長有副申高皇帝大訓而廣衍之彰用長癉用短鉅細必登記而默行保甲於其内月朔燕見文學弟子揚榷文藝娓娓不倦計公一月中督舟視餉往來海上者什之三謁見上官送迎賓客者什之四坐堂皇理錢穀而對訟獄者二三日耳百務咄嗟立辦兩造折於片言昔人所謂戴星而出丙夜不休者公不移晷而了矣居且五五年時和歲豐桴鼓不鳴諸臺使椎轂賢良疏首名數十上而公以行取徵士民如失嚴師慈母攀轅之餘相與立祠肖像俎豆之聞公用卓異拜留都天官冢宰郎則又舉首首加額幸公庶幾早膺節鉞撫我東人也公今去邑贏數載男女髦倪思之如昔日見諸謳歌詩詠不啻甘棠之頌召伯縉紳大夫因臚列其美蹟錄而梓之以示永久獻明受公特達之知得登仕版竊取緒餘以遊於世以求無負於所學思公較尋常倍蓰公位日高道行益大行將建補浴之勳業光天壤不朽者則是錄也太史將采之傳公循良門牆士不與有榮施哉」，（民國）《壽光縣志》卷之六。

 参考资料 

Category:商丘人
Category:王姓
Category:明朝都察院觀政
Category:明朝壽光縣知縣
Category:明朝山東鄉試同考官
Category:南京吏部主事
Category:明朝禮部主事
Category:明朝吏部主事
Category:明朝吏部員外郎